Harijs Poters un Azkabanas gūsteknis (filma)
"Harijs Poters un Azkabanas gūsteknis" (angļu: Harry Potter and the Prisoner of Azkaban) ir 2004. gada britu un amerikāņu fantāzijas piedzīvojumu filma, kuras režisors ir Alfonso Kvarons. Šī filma ir balstīta uz Dž. K. Roulingas romānu ar tādu pašu nosaukumu, tā ir trešā filma "Harija Potera" filmu sērijā. Filmā ir attēlots Harija Potera trešais gads Cūkkārpā. Galvenās lomas filmā atveido Denjels Redklifs, Rūperts Grints un Emma Votsone. Filmas pirmizrāde notika 2004. gada 31. maijā. Filma tika nominēta divām Amerikas Kinoakadēmijas balvām 2005. gadā (par labāko oriģinālmūziku un labākajiem vizuālajiem efektiem). Tā bija otra ienesīgākā filma pasaulē 2004. gadā aiz "Šreks 2".